Paterna retransmetrà en streaming els principals actes de les seues Festes Majors
18/08/2016

# Paterna retransmetrà en streaming els principals actes de les seues Festes Majors

[![Mascletà Manual disparada hui en la Plaça del Poble organitzada per l'Ajuntamiento de Paterna](/images/noticias/2016/08/mascleta.jpg)](/images/noticias/2016/08/mascleta.jpg)

18.08.2016

Els veïns i visitants de Paterna podran veure en directe des de la web de l'ajuntament www.paterna.es el Pregó i la Entraeta, la Gran Nit Cristiana, la Gran Nit Mora i la Cordà

La regidora de Tradicions, Cultura i Foc, Paqui Periche destaca l'aposta de l'Ajuntament per les noves tecnologies per apropar les festes a tothom

L'Ajuntament de Paterna vol que aquest any tots els veïns i veïnes puguen veure en directe el desenvolupament dels [principals actes de les Festes Majors del municipi](/images/pdf/es/noticias/2016/08/folleto-festes-paterna-2.pdf).

Amb aquest fi, el consistori va a realitzar un desplegament de mitjans tècnics i humans per apropar a tots els paterners i les paterneres els festejos del poble i permetre'ls veure i gaudir del seu desenvolupament en directe. D'aquesta manera, a través de la pàgina web municipal [www.paterna.es](http://www.paterna.es/) i del [canal oficial de YouTube](https://www.youtube.com/channel/UCsaYt9gn9_r2_P-WlG5kvaw) de l'Ajuntament de Paterna, tots aquells que ho desitgin podran seguir el transcurs d'aquests atractius esdeveniments.

El Pregó de Festes que tindrà lloc aquesta nit a les 22 hores des de la balconada de l'Ajuntament serà el primer dels actes que podrà seguir-se per Internet i que permetrà a tots aquells que ho desitgegn “escoltar les paraules del pregoner Arévalo, de la Regina de Festes, Gema Montoliu i de l'Alcalde de Paterna, Juan Antonio Sagredo i de compartir totes les sorpreses que l'equip de govern ha preparat per a aquesta nit tan especial que dóna començament a les festes majors”.

![Mascletà Manual disparada hui en la Plaça del Poble organitzada per l'Ajuntament de Paterna ](/images/noticias/2016/08/mascleta_2.jpg)

L'any passat, el consistori va retransmetre per primera vegada la Cordà en directe a través d'una pantalla geganta instal•lada als peus del palau consistorial, una emissió en streaming que va ser seguida per més d'1.000 persones que els va permetre gaudir d'aquest inigualable espectacle de foc.

“Aquest any hem fet un important esforç per portar les festes a tots els barris i amb aquestes retransmissions aconseguim a més fer partícips a tothom de la grandiositat de les nostres festes”, ha assegurat Periche.